
საქართველოს მთავრობის 
განკარგულება №1181
2015 წლის 4 ივნისი
ქ. თბილისი
ქალაქ თბილისის მუნიციპალიტეტისათვის თანხის გამოყოფის შესახებ
1. ქალაქ თბილისის მუნიციპალიტეტში ევროპის ახალგაზრდული ოლიმპიური ფესტივალის - „თბილისი 2015“-ის ორგანიზებასთან დაკავშირებული ხარჯების  დაფინანსების მიზნით, საქართველოს ფინანსთა სამინისტრომ ქალაქ თბილისის  მუნიციპალიტეტს გამოუყოს 13 000 000  (ცამეტი მილიონი) ლარი, მათ შორის:  
ა) ა(ა)იპ − ევროპის ახალგაზრდული ოლიმპიური ფესტივალის - „თბილისი 2015“-ის საორგანიზაციო კომიტეტის მიერ განსახორციელებელი ღონისძიებებისათვის - 9 317 704 (ცხრა მილიონ სამას ჩვიდმეტი ათას შვიდას ოთხი) ლარი, კერძოდ:
ა.ა) „საქართველოს 2015 წლის სახელმწიფო ბიუჯეტის შესახებ“ საქართველოს კანონით გათვალისწინებული საქართველოს მთავრობის სარეზერვო ფონდიდან ოლიმპიური ფესტივალის საორგანიზაციო, ადმინისტრაციული, ფესტივალის პოპულარიზაცია/რეკლამირების, ჩამოსული სპორტსმენების, დელეგატებისა და მოწვეული სტუმრების ტრანსპორტირების, განთავსების, კვების, სამედიცინო და სხვა დანარჩენი ხარჯების  დაფინანსებისათვის 5 190 000 (ხუთი მილიონ ას ოთხმოცდაათი ათასი) ლარი;
ა.ბ)	 „საქართველოს 2015 წლის სახელმწიფო ბიუჯეტის შესახებ“ საქართველოს კანონით გათვალისწინებული საქართველოს რეგიონებში განსახორციელებელი პროექტების ფონდიდან სხვადასხვა ინფრასტრუქტურის სამშენებლო, სარემონტო/სარეკონსტრუქციო და სხვა ინფრასტრუქტურული სამუშაოების, სპორტული და სხვა ინვენტარისა და შესაბამისი აღჭურვილობის დასაფინანსებლად 4 127 704 (ოთხი მილიონ ას ოცდაშვიდი ათას შვიდას ოთხი) ლარი;
ბ) საქართველოს მძლეოსნობის ეროვნული ფედერაციისათვის გადასაცემად „საქართველოს 2015 წლის სახელმწიფო ბიუჯეტის შესახებ“ საქართველოს კანონით გათვალისწინებული საქართველოს რეგიონებში განსახორციელებელი პროექტების ფონდიდან 3 682 296 (სამი მილიონ ექვსას ოთხმოცდაორი ათას ორას ოთხმოცდათექვსმეტი) ლარი, თბილისში მძლეოსნობის არენის მშენებლობისა და აღჭურვის დასაფინანსებლად.
2. დაევალოს საქართველოს ფინანსთა სამინისტროს საქართველოს მთავრობის სარეზერვო ფონდის ასიგნებების 5 000 000 (ხუთი მილიონი) ლარით გაზრდის მიზნით, საქართველოს კანონმდებლობით დადგენილი წესით სათანადო რესურსის მოძიება.
პრემიერ-მინისტრი                                                                 ი. ღარიბაშვილი
